Komisijos komunikatas Europos parlamentui pagal EB sutarties 251 straipsnio 2 dalies antrąją pastraipą dėl Tarybos bendrosios pozicijos dėl Europos parlamento ir Tarybos sprendimo dėl antrosios Bendrijos veiksmų programos sveikatos srityje (2007–2013 m.) sukūrimo priėmimo /* KOM/2007/0150 galutinis - COD 2005/0042A */





[pic] | EUROPOS BENDRIJŲ KOMISIJA | Briuselis, 23.3.2007 KOM(2007) 150 galutinis 2005/0042A (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrąją pastraipą dėl Tarybos bendrosios pozicijos dėl Europos Parlamento ir Tarybos sprendimo dėl antrosios Bendrijos veiksmų programos sveikatos srityje (2007–2013 m.) sukūrimo priėmimo 2005/0042A (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrąją pastraipą dėl Tarybos bendrosios pozicijos dėl Europos Parlamento ir Tarybos sprendimo dėl antrosios Bendrijos veiksmų programos sveikatos srityje (2007–2013 m.) sukūrimo priėmimo (Tekstas svarbus EEE) 1. PAGRINDINIAI FAKTAI Pasiūlymo (dokumentas COM(2005)115 - 2005/0042 (COD) pateikimo Europos Parlamentui ir Tarybai data: | 2005 m. balandžio 13 d. | Regionų komiteto nuomonė pateikta: Europos ekonomikos ir socialinių reikalų komiteto nuomonė pateikta: | 2006 m. vasario 16 d. 2006 m. vasario 14 d. | Europos Parlamento nuomonės data (pirmasis svarstymas): | 2006 m. kovo 16 d. | Pakeistas Komisijos pasiūlymas (dokumentas COM(2006)234 - 2005/0042A (COD) pateiktas: | 2006 m. gegužės 24 d. | Politinio susitarimo Taryboje data: | 2006 m. lapkričio 30 d. | Bendrosios pozicijos priėmimo data: | 2007 m. kovo 22 d. | 2. KOMISIJOS PASIŪLYMO TIKSLAS Programos tikslas – padėti apsaugoti piliečių sveikatą ir saugumą vykdant konkrečius veiksmus sveikatos srityje. Ji suteikia Europos Sąjungai galimybę papildyti ir paremti valstybių narių politiką bei padidinti jos teikiamą naudą, o tokiu būdu didinamas solidarumas ir gerovė Europos Sąjungoje, apsaugant ir skatinant žmonių sveikatą bei saugumą ir gerinant visuomenės sveikatą. 2007–2013 m. programa bus siekiama trijų pagrindinių tikslų: pagerinti piliečių sveikatos apsaugą, skatinti sveikatingumą ir rengti bei skleisti informaciją apie sveikatą. Šių tikslų siekiama derinant veiksmus ir priemones atsižvelgiant į metiniuose darbo planuose nustatytus prioritetus. 3. PASTABOS APIE BENDRĄJĄ POZICIJĄ 2006 m. lapkričio 30 d. Taryba vienbalsiai pasiekė politinį susitarimą dėl sprendimo dėl Bendrijos veiksmų programos sveikatos srityje (2007–2013 m.) sukūrimo projekto. Jis daugiausia pagrįstas 2006 m. kovo 24 d. pateiktu pakeistu Komisijos pasiūlymu. Pakeistame pasiūlyme programos veiksmų įvairovė ir apimtis derinama su ženkliai sumažintu programos biudžetu, nustatytu remiantis institucijų susitarimu dėl 2007–2013 m. ES finansinės programos, ir su Europos Parlamento nuomone. Dėl to sveikatos programa buvo atskirta nuo vartotojų apsaugos programos ir buvo iškelti nauji nelygybės sveikatos srityje, sveiko senėjimo skatinimo ir vaikų sveikatos bei lyčių klausimų aspektai, atspindintys Europos Parlamento pakeitimus, dėl kurių buvo balsuota per pirmąjį EP svarstymą 2006 m. kovo mėn. Per Taryboje vykusias diskusijas dėl pakeisto pasiūlymo daugiausia dėmesio buvo skiriama keliems konkretiems klausimams, susijusiems su programos turiniu ir įgyvendinimu. Kai kurios valstybės narės išsakė pageidavimus dėl svarbiausių turinio klausimų, pvz., dėl būtinybės kaip prioritetą nustatyti sergamumo pagrindinėmis ligomis mažinimą ir dėl būtinybės imtis veiksmų siekiant pagerinti ES gebėjimą spręsti grėsmių sveikatai klausimą, pvz., dėl būtinybės skirti paramą laboratorijų bendradarbiavimui. Be to, keletas valstybių narių pageidavo didesnio finansinių priemonių, kurios bus naudojamos vykdant programą, aiškumo, pvz., kaip bus panaudojamos veiklai plėtoti skirtos dotacijos, kaip dirbs programos komitetas ir kaip programa bus vertinama. Buvo rastas būdas, kaip atsižvelgti į valstybių narių pageidavimus – padaryta keletas nedidelių teksto pakeitimų, visiškai atitinkančių pakeisto Komisijos pasiūlymo dvasią. Pakeitimai: - 2 straipsnyje paminimos pagrindinės ligos atsižvelgiant į Europos Parlamento pageidavimą sergamumo pagrindinėmis ligomis mažinimą išskirti kaip svarbiausią programos prioritetą; - 32 konstatuojamomojoje dalyje ir 13 straipsnyje įterpiamas papildomas tekstas siekiant patikslinti atliktino vertinimo pobūdį ir tikslus; - pakeistas 1 priedo 1.1.1 punktas dėl piliečių apsaugos nuo grėsmių sveikatai siekiant paaiškinti, kad Bendrijos veiksmų tikslas – padėti stiprinti valstybių narių gebėjimą remti veikiančias laboratorijas, kuriose atliekamas visai Bendrijai svarbus darbas, užuot rengus naujas Bendrijos priemones; - 8 straipsnis nebuvo pakeistas, bet buvo pridėta nauja 33 konstatuojamoji dalis, kurioje paaiškinamos straipsnio nuostatos dėl finansinių susitarimų nurodant, kad programos komitetas bus visapusiškai informuojamas; - nekeičiant Komisijos pasiūlymo tikslo, 26 konstatuojamosios dalies ir 4 straipsnio nuostatos dėl veiklai plėtoti skirtų dotacijų nevyriausybinėms organizacijoms buvo šiek tiek pakeistos siekiant atsižvelgti į valstybių narių pageidavimus dėl šių nuostatų. Laikantis standartinio metodo, kuris taikomas visoms Bendrijos programoms 2007–2013 m. finansinio programavimo laikotarpiu, Taryba pakeitė programos straipsnių eiliškumą. Galiausiai, kadangi bendro sprendimo procedūra vis dar tęsiasi, nuo 2007 m. nebus įmanoma taikyti naują teisinį pagrindą, todėl bus užtikrinta, kad 2007 m. veiksmams sveikatos srityje finansuoti būtų remiamasi galiojančiu teisiniu pagrindu (1786/2002/EB). Dėl šios priežasties 2007 m. veiklos išlaidoms skirta biudžeto eilutė išlieka tokia pati kaip ir 2006 m., tačiau buvo atliktas vidinis pervedimas tam, kad 2007 m. būtų galima naudoti visuomenės sveikatos programai skirtą finansavimą. Bus užtikrinta, kad naujo teisinio pagrindo formuluotė būtų atitinkamai suderinta, visų pirma atsižvelgiant į įgyvendinimo datą, naujos programos trukmę ir jai skirto viso biudžeto dydį[1], bei būtų įtrauktos būtinos pereinamojo laikotarpio priemonės. Tarybos bendroji pozicija buvo priimta vienbalsiai 22.3.2007. 4. IŠVADOS Komisija mano, kad bendroji pozicija atitinka jos pakeisto pasiūlymo tikslus ir metodą. Per antrąjį svarstymą Komisija rems institucijų pastangas siekti susitarimo. [1]321,5 mln. EUR dabartinėmis kainomis.